經數: 一七○九

經名: 仁王護國般若波羅蜜多經疏卷下二

頁數: 五○一

下              欄

家者. 無性攝論云. 謂佛法界名如來家. 於此

證會故名爲生. 初生聖胎紹佛種故. 如十地

經云. 過凡夫地入菩薩位. 生在佛家種姓尊

貴也. 住平等忍者. 眞無高下故云平等. 正智

證曾爲忍住矣. 從此第二明所證如

經初無相智照勝義諦一相平等非相無相

解曰. 初無相智者. 謂眞見道無分別1智證二

空理. 此最居初故名初智. 雖相見道望脩爲

初. 此在彼先故名初也. 照勝義諦者. 證法性

如二空所顯眞勝義故. 一相平等者. 如智不

二卽一相平等. 非相無相者. 無能所相卽非

相無相. 從此第三明所斷障

經斷諸無明滅三界貪未來無量生死永不生

故  解曰. 斷諸無明者. 謂二障中分別起者.

無明不一故名爲諸. 雖擧無明執障皆斷. 無

明爲本執障所2依. 但斷無明餘皆隨斷故偏

擧也. 滅三界貪者此3修斷也. 謂貪煩惱與無

明俱障施度. 增入初地時謂貪[&FFFF]#重卽永斷

故. 未來無量生死永不生故者. 謂分別惑所

造十惡及諸善業感彼惡趣. 北俱盧洲長壽

天等無量生4死. 入初地時永不生故. 如金光

明第四. 斷二無明. 一執著有相我法無明.

謂二障中著有相者. 二執爲本言我法故. 卽

同此中斷諸無明. 二怖畏生死惡趣無明. 謂

感惡趣諸業果等. 卽同此中未來無量生死.

然此三中前後見惑. 貪爲修惑. 顯此三種皆

永斷故. 斷差別者. 謂初無明自性斷故. 次三

界貪檀行離繫緣縛斷故. 無量生死因果皆

無不生斷故. 前二擇滅後非擇滅所證眞如

中              欄

卽無爲故. 從此第二住地修行. 於中分三. 初

明修悲智. 次明智一異. 後明5脩智願. 初明

悲智文分爲三. 一總標悲智. 二明修勝行. 三

依地辨德. 且初第一總標悲智

經大悲爲首起諸大願於方便智念念修習無

量勝行  解日. 大悲爲首者利他本故. 起諸

大願者行所依故. 由行與願6牙相依持. 此二

俱修不偏起故. 於方便智者達俗智也. 如十

地經云. 大悲爲首智慧增上方便善巧所攝

諸智. 准彼經者. 顯依7悲智. 念念修習自利

8利他無量勝行皆善巧故. 從此第二明修勝

行. 文復分二. 且初第一遍修諸行

經非證非不證一切遍學故   解曰. 言非證

者方便智故. 非不證者影9像故. 若依本記.

眞中有俗故云非證. 俗中有眞故非不證. 一

切遍學者. 住此地中一無數劫萬行莊嚴遍

修學故. 如成實論. 廣學異論遍知意故. 如善

戒經. 遍學五明諸論等故. 10又11等嚴三十四.

十地論第二三廣明行矣. 從此第二12向一切

智

經非住非不住向一切智故  解曰. 言非住

者. 遍修諸行不住止13之. 非不住者. 於所修

行心無散亂常寂靜故. 向一切智者. 所修行

願悉皆趣入一切智故. 從此第三依地辨德.

於中分四. 且初第一魔不能動

經行於生死魔不動故  解曰. 行於生死者

14利生處也. 魔不能動者謂四魔也. 煩惱·蘊·

死及以天魔. 如上序品已廣分別. 如佛地論

第一云. 初地已上諸大菩薩在淨土中離[&FFFF]#

下              欄

四魔無五怖畏. 從此第二離諸怖畏

經離我我所無怖畏故  解曰. 離我我所者.

分別所起已永斷故. 無怖15畏有五. 一不言

畏. 二惡名畏. 三者死畏. 四惡道畏. 五大衆威

德畏. 辨五依者. 十地論第二16去. 此五怖畏

是初地障. 第一二五依身口意. 第三第四依

身. 身者愛憎異故. 辨五因者略有二種. 一者

邪智妄取想見愛著故. 二善根微少故. 能對

治者如十地經及花嚴云. 此菩薩離我想故

尙不愛身. 何肉資財. 無不言畏. 不於他所希

心供養. 17唯專給施一切衆生. 無惡名畏. 遠

離我見無有我想. 無死畏故. 自知死已決定

不離諸佛菩薩. 無惡道畏. 我所志樂一切世

間無與等者. 何肉有勝. 無大衆威德畏故. 此

總云無怖畏矣從此第三常化衆生

經無自18他相常化衆生故   解曰. 無自他相

者. 得無分別不住相故. 常化衆生者. 如十地

經云. 又發大願三界所繫入於六趣. 一切生

處名色所攝如是等類. 我皆敎化令入佛法.

悉令永斷一切世間趣. 令安住一切智道. 盡

未來際無休息故卽常化矣. 從此第四生諸

淨土

經自在願力生諸淨土故   解曰. 自在願力

者. 願由行力得自在故. 生諸淨土者. 所謂諸

佛受用土故. 然此菩薩自受用土與諸佛土

處無有異. 體別如前. 此受用土體狀如何. 依

何乘路卽得生故. 如佛地經論第一云. 諸佛

淨土周圓無際其量難測. 超過三界所行之

處. 勝出世間善根所起最極自在淨識爲相.

經數: 一七○九

經名: 仁王護國般若波羅蜜多經疏卷下二

頁數: 五○二

上              欄

如來所[&FFFF]#. 諸大菩薩衆所雲集. 大念慧行以

爲遊路. 大止妙觀以爲所乘. 大空無相無願

解脫爲所入門. 此經上云脩三脫門. *今此又

云自在願力. 顯願由行得自在故. 依彼乘路

而得生故. 何以知彼此地生耶. 彼論解云. 他

受用土地上菩薩乃得生故. 從此第二明智

一異於中分三且初第一明根本智

經善男子此初覺1智非如非智非有非無無

有二相  解曰. 此初覺智者入地智也. 覺謂

覺照卽證眞智. 非如非智者境智俱空故. 非

有非無者有無俱寂故. 無有二相者能所兩

2亡故. 卽六七識觀察平等. 此二智品最初起

故. 從此第二明方便智

經方便妙用非倒非住非動非靜   解曰. 方

便妙用者達俗智也. 體具四德故云妙用. 非

倒者雖帶相緣不[&FFFF]#倒故. 非住者萬行皆修

非住一故. 非動者緣前如智不散動故. 非靜

者乘大智悲修無住故. 又初異外道. 次異凡

天. 動靜二種異於二乘. 彼無此智不同此故.

從此第三二智一異

經二利自在如水與波非一非異智起諸波羅

*蜜多亦非一異   解曰. 二利自在者. 眞智自

利方便利地. 於此二利作用自在. 如水與波

者擧喩釋成. 水喩本智波喩後智. 此二作用

如波水故. 非一3非異者由動靜異故非一也.

離水無波故非異也. 卽是二智非一異義. 智

起諸波羅*蜜多亦非一異者. 依智起行行與

智俱. 亦如水波非一異故. 從此第三明*脩智

願. 於中分二. 且初第一明所修行

中              欄

經於四阿僧祇劫滿足修習4萬萬行願   解

曰. 四阿僧祇者. 於前三上加一劫故. 修習等

者. 此中修行與賢異者. 准瑜伽云. 初無數劫

名波羅*蜜多. 於一行中修一行故. 第二無數

5劫名近波羅*蜜多. 於一行中修一切行故.

第三無數劫名大波羅*蜜多. 一切行中修一

切行故. 深密第四唯識第九亦同說故. 今此

修習卽第二劫. 故與賢位有其異矣. 從此第

二明智願力

經此地菩薩無三界業習更不造新由隨智力

以願生故  解曰. 無三界業習者業者行也.

習謂習氣通種現也. 見所斷者皆已無故. 更

不造新者. 迷理無明轉新發業. 旣已斷故更

不造新. 從此已後乃至十地所修行願皆不

招生. 由初入地無明斷故. 若爾後地無明與

前何別. 地6上菩薩現貪嗔等. 豈非業耶. 答

7後自無明唯俱生感. 雖有不起. 非發業故.

又諸菩薩所化有8情種種性欲化緣不一. 由

大悲力故現貪嗔. 如花嚴六十八婆須*蜜女

六十六無厭足王. 一一皆得無量三昧. 豈如

所見同不善故. 若爾地上勝報彼應無因. 此

亦不然. 謂由地前資糧等位無明發行以爲

因故. 由隨智力以願生故者. 西方諸師自有

兩解. 有說. 漸悟及智增者. 續生煩惱發潤永

斷. 於三界內無分段生. 十王果報由隨智力

無漏定願9受變易生. 不爾十王彼應無故. 若

界外生非凡境者. 諸佛菩薩應非見故. 有說.

彼有論師名調伏光. 依解深密作如是說. 一

類頓悟悲增上者. 地前熏習感勝身因留事

下              欄

惑種. 隨智願力潤彼生故. 八地已上唯變化

生. 隨定散地皆得見矣. 故七地前十王果等

皆實生故. 從此第三結申滿地

經念念常行檀波羅*蜜多布施愛語利行同

事廣大淸淨善能安住饒益衆生  解曰. 念

念常行者. 十度之中檀度偏增. 財法無畏圓

滿修故. 餘非不修隨力分故. 布施等者. 廣大

修習皆淸淨故. 如十地論與此少別. 彼等三

云. 以二攝法攝取衆生. 所謂布施愛語二也.

後之二攝但信解力行未通達. 善能安住等

結圓滿也. 從此第五明離垢地. 文三如前. 且

初第一標入地相

經復次離垢地菩薩摩訶薩四無量心最勝寂

滅斷嗔等習   解曰. 明入地者如金光明經

云. 二地菩薩是相先現. 三千大千世界地平

如掌. 無量無邊種種妙色淸淨珍寶莊嚴之

具菩薩悉見. 離垢地者. 諸微細垢犯戒過失

皆得淸淨名無垢故. 四無量心者. 謂於此地

斷嗔等習故. 四無量與入地心相應起也. 最

勝寂滅者所證如也. 此同攝論證最勝如. 謂

具無邊勝功德故. 斷嗔等習者明所斷也. 習

謂習氣此有二義一者嗔等煩惱種子. 二者

嗔等所熏10[&FFFF]#重無堪任性. 等亦二義. 一者等

彼忿□害等諸隨煩惱. 二者等彼俱所知障

所斷無明. 此復有二. 如金光明云. 一者微細

學處誤犯無11明. 卽此地俱生一分. 二者發起

種種業行無明. 卽彼所起誤犯三業此無明

等皆障二地極淨尸羅. 入二地時皆永斷故.

斷差別者. 此俱嗔等但斷[&FFFF]#重無堪任性不

經數: 一七○九

經名: 仁王護國般若波羅蜜多經疏卷下二

頁數: 五○三

上              欄

斷種故. 以嗔等種是修所斷唯識第十說. 修

所斷地前漸伏. 初地以上能頓伏盡令永不

行. 前七地中雖暫現起而不爲失. 八地以上

畢竟不行. 於十地中不別斷種. 至金剛定一

切頓斷. 問此所知障與嗔[&FFFF]#重二類不同. 爲

俱斷否. 答明所斷者. 二類雖殊非離障外別

起無間斷嗔[&FFFF]#重. 此無始來與所知障俱所

知障爲本. 以無間道斷本障故. 嗔[&FFFF]#重性與

所知障[&FFFF]#重性. 解脫道中俱時捨故. 斷時別

者. 無間道起障種已無. 而未捨彼無堪任性.

爲捨此故起解脫道. 解脫道起非唯爲此. 及

證此品擇滅無爲. 卽無堪任性與無間道俱

滅證無爲. 得與解脫道俱生. 於十地中所斷

二障斷種斷習及能斷道無間解脫. 准此悉

矣. 從此第二住地修行. 於中分二. 且初第一

修十善行

經修一切行所謂遠離殺害不與不取心無染

欲得眞實語得和合語得柔軟語得1調伏語

常行捨心常起慈心住正直心  解曰. 修一

切行者此總標也. 所謂已下明十善也. 初三

身業離殺盜□. 次四口業遠離虛□離間[&FFFF]#

惡雜穢語故. 後三意業離貪嗔癡不善根故.

謂此菩薩戒度圓滿三業淸淨具十善故. 辨

此體者. 有宗七色三心所故. 經部唯思運身

發語審慮決定作動三故. 大乘亦思假亦色

故. 辨差別者. 如十地經論第四云. 十善業道

集因緣故則生人中至2有頂處. 又此上品十

善業道與智慧觀和合修行. 其心狹劣故. 厭

畏三界故. 遠離大悲故. 從他聞聲而解了故.

中              欄

成聲聞乘. 又此上品十善業道修治淸淨. 不

從他敎自覺悟故. 大悲方便不具足故. 悟解

甚深因緣法故. 成獨覺乘. 又此上品十善業

道修治淸淨. 心廣無量故. 具足悲愍故. 方便

所攝故. 發生大願故. 不捨衆生故. 希心諸佛

大智故. 淨治菩薩諸地故. 淨修一切諸度故.

成菩薩廣大行. 又此上上十善業道一切種

淸淨故. 證十力故. 四無畏故. 一切佛法皆成

就故. 此卽具明諸趣諸乘乃至佛果皆由十

善. 有斯異故. 與此相違十不善果有其三種

異熟果者. 彼經次云. 十不善業道上者地獄

因. 中者畜生因. 下者餓鬼因. 由此故生三惡

趣. 故等流果者若生人中. 殺有二果. 短命多

病. 盜有二果. 貧窮失財不得自在. □有二果.

妻不貞良不得隨意眷屬. 虛□二果. 多被誹

謗爲他所□. 離間二果. 眷屬乖離親族弊惡.

[&FFFF]#惡二果常聞惡聲言多諍訟. 雜穢二果. 言

無人受語不明了. 貪欲二果. 心不知足多欲

無厭. 嗔□二果. 常被他人心其長短又常被

他之所惱害. 邪見二果. 生邪見家其心諂曲.

此卽人中等流果故. 增上果者如婆沙云. 身

無光澤常遭霜雹. 身多塵垢口□臭穢. 時侯

改變由多[&FFFF]#□. 居處險曲感外果少. 3果多幸

辣果少或無此. 卽人中增上果故. 彼經結云.

十不善道能生此等無量無邊衆大苦聚. 故

當遠離. 以十善道爲法園苑. 常自安住亦勸

他故. 從此第二離過修行

經寂靜純善離破戒垢行大慈觀念念現前

解曰. 寂靜純善者. 三業寂靜離□動故. 十善

下              欄

無4雜卽純善故. 離破戒垢者行淸淨故. 行大

慈觀者獲勝定故. 念念現前者無間斷故. 從

此第三結申滿地

經於五阿僧祇劫具足淸淨戒波羅*蜜多志

意勇猛永離諸染   解曰. 五阿僧祇者. 於前

四上加一劫故. 具足等者. 戒度偏增餘隨分

5故. 志意勇猛者行無退故. 永離諸染者淸

淨圓滿. 從此第六明發光地文三如前且初

第一標入地相

經復次發光地菩薩摩訶薩住無分別滅無明

闇  解曰. 明入地者. 如金光明云. 三地菩薩

是相先現. 自身勇健甲伏莊嚴. 一切怨賊皆

能推伏. 菩薩悉見也. 發光地者. 無量智慧三

昧光明不可傾動. 無能□伏. 聞持陀羅尼以

爲根本. 名發光地. 住無分別者. 謂卽入地無

分別智也. 但明能證智. 必有所證如准唯識

論. 此地菩薩證勝流眞如. 謂此眞如所流敎

法於餘敎法極爲勝故. 謂由此地所得三慧

照大乘法. 證此敎法根本眞如. 滅無明闇者

明斷障也. 謂入此地斷闇鈍障. 所知障中俱

生一分障彼三地勝定總持及彼所發殊勝三

慧. 如金光明云. 有二無明. 一者未得今得愛

6者無明. 謂7障勝定及修慧者. 愛謂煩惱. 與

無明俱. 俱能障也. 二能障殊勝總持無明. 謂

障總持聞思慧者. 梵云陀羅尼此云總持. 念

慧爲體. 依地持論. 有其四種. 一者法持持

名句文. 二者義持持所詮義. 三者詞無□解.

四者辨才無斷. 由得忍智故. 於此四總持不

忘. 此地於法至心無倦. 如十地論第五云. 假

經數: 一七○九

經名: 仁王護國般若波羅蜜多經疏卷下二

頁數: 五○四

下              欄

使三千大千世界大火滿中投身直過心佛所

說一句法故. 從此第二住地修行. 於中分三.

且1初第一顯得三明

經於無相忍而得三明悉知三世無來無去

解曰. 於無2相忍者. 智緣無相名無相忍也.

而得三明者. 一宿住智明. 二死生智明. 三漏

盡智明. 廣如前解. 悉知三世無來無去者. 由

此三明初知過去次知未來後知現在. 了知

三世達彼體空無來去矣. 從此第二明所修

定

經依四靜慮四無色定無分別智次第隨順

解曰. 依四靜慮四無色者. 靜慮無色如前已

解. 二界定地地別有八. 此差別者. 前七各三

淨味無漏凡聖別故. 有頂唯二無無漏故. 無

分別智者. 謂卽加3行根本後得俱無分別也.

次第隨順者後得智也. 云何知然. 謂加行智

引根本故. 根本智品證眞理故. 4准於後得種

種修行得於八地皆修習故. 言隨順者修習

義也. 從下至上隨順趣入. 如俱舍論第二十

八修超等至. 彼論頌云. 二類定順逆均間次

及超至間超爲5成. 於前八地本善等至分爲

二類. 一者有漏二者無漏. 往上名順. 還下名

逆. 同類名均. 異類名間. 相□名次. 越一爲

超. 至間超爲成者. 謂觀行者修超定時. 於有

漏八地順逆均次現前數習. 無漏七地順逆

均次漏無6漏順逆間次. 於有漏地順逆均超.

於無漏地順逆均超現前數習. 名加行7滿無

漏等至. 順逆間超名超定成. 此則隨順大般

若經菩薩摩訶薩師子頻申三摩地集散三摩

中              欄

地. 至下當悉. 如十地論云. 此地菩薩以何義

故入禪無色無量神通. 爲五種衆生故. 一爲

禪樂□慢衆生入諸禪故. 二爲無色解脫□

慢衆生入無色定故. 三爲苦惱衆生8令安善

處永與樂故. 應解彼苦令不受故. 入諸禪定

起慈悲無量故. 四爲已得解脫衆生9入喜捨

無量故. 五爲邪歸依衆生入勝神通令正信

故. 此地獲得不退禪故名三昧地前地. 非無

此地勝故. 然此五中前之四門屬此段也. 第

五神通屬次下故. 從此第三明得五通. 於中

分二. 且初第一總標定等

經具足勝定得五神通  解曰. 具足勝定者

前八定也. 於中前四五通所依. 得五神通者

此總標矣. 從此第二別明五通

經現身大小隱顯自在天眼淸淨悉見諸趣天

耳淸淨悉聞衆聲以他心智知衆生心宿住能

知無量差別  解曰. 於此五中第一三四境

唯現在. 所現聞知皆現在故. 境畔際者如前

經云. 萬佛刹土. 第五知過去. 如十地經云. 如

實念知過去無量百千萬億那由他劫. 第二

知未來. 准彼過去義應悉也. 又十地論明智

見者. 四通明智第五明見. 然十地經列五通

者. 一者神通. 二天耳通. 三他心通. 四宿命

通. 五天眼通. 依此次第明智見別不同此也.

三業異者彼論次云. 初一神通身業淸淨. 天

耳他心口業淸淨. 宿命死生意業淸淨. 所知

異者. 初一神通能至衆生所運身勝10解意速

異. 天耳智通能11知說法音聲義故. 他心智通

隨諸言音皆能盡知. 依於此義種種異名隨

下              欄

衆生說. 12故去來二通盡知衆生過去未來所

應受化故. 13釋名出體如序品矣. 從此第三結

申滿地

經於六阿僧祇劫行一切忍波羅*蜜多得大

總持利益安樂   解曰. 六阿僧祇者如前加

也. 忍波羅*蜜者. 此度偏增. 餘非不修. 隨力

分故. 得大總持者. 四種如前悉圓滿故. 利益

安樂者結利他故14◎

◎15從此第七明焰慧地文三如前且初第一標

入地相

經復次焰慧地菩薩摩訶薩修行順忍無所攝

受永斷微細身邊見故  解曰. 明入地者如

金光明云. 四地菩薩是相先現. 四方風輪種

種妙花悉皆散灑充布地上. 菩薩悉見也. 焰

慧地者. 以智慧火燒諸煩惱. 增長光明修覺

分故. 修行順忍者. 第三順忍中下品忍也. 修

謂修16習行謂進趣. 忍名雖通17令入此地證

眞之智名爲順忍. 初證此理忍義勝故. 無所

攝受者所證如也. 謂此眞如無所繫屬. 18非我

繫屬非我執等所依取故. 永斷微細身邊見

故者所斷障也. 謂意識俱修斷煩惱身邊見

也. 言微細者. 此身邊見最下品故. 不作意緣

故. 遠隨現行故. 說名微細. 彼障此地菩提分

法. 入此地時便永斷故. 見俱無明爲所知障.

此有二種. 如金光明云. 一者味著等至喜悅

無明. 卽是此中定愛俱者. 於淨定中生味著

故. 二者微妙淨法愛樂無明. 卽是此中法愛

俱故. 言淨法者. 謂眞如法及菩提分法十二

分敎法. 此二無明爲所知障. 與彼煩惱二愛

經數: 一七○九

經名: 仁王護國般若波羅蜜多經疏卷下二

頁數: 五○五

上             欄

相應. 又二無明從無始來與意識中任運而

生身邊二見相應而起. 今入此地無明斷故.

二愛二見皆永不行. 斷種斷現准上悉也. 然

此地中與前異者. 初二三地行施戒修相同

世間. 今第四地旣得無漏菩提分法名出世

矣. 從此第二住地修行. 於中分三. 且初第一

標所修行

經修習無邊菩提分法  解曰. 言修習者如

十地論. 謂此1地中修菩提分行相無邊. 或所

利無邊. 或卽趣向果德無邊. 名無邊也. 分者

因也亦支分義. 趣果果分名分法也. 從此第

二明菩提分

經念處正勤神足根力覺道具足   解曰. 念

處等者. 前三各四次二各五次七後八爲三

十七. 列名出體如前序品. 此*地所修皆無漏

故. 如十地2經修念住勤一一皆云除世貪憂.

神足已下盡八正道一一具四. 依止厭依止

離依心滅依止捨. 花嚴經云□向於捨也. 如

婆沙云. 慧緣苦集名爲厭故. 能斷惑道皆名

爲離. 離煩惱故. 滅謂惑無滅理顯故. 捨謂大

捨寂靜住故. 廣如俱舍論第二十五對法第

十具分別也. 從此第三明所趣果

經爲欲成就力無所畏不共佛法  解曰. 爲

趣佛果文易可知. 從此第3二經申滿地

經於七阿僧祇劫修習無量精進波羅蜜多遠

離懈怠普利衆生  解曰. 於七阿僧祇者如

前加也. 言無量者衆行廣故. 4習修不退皆精

進故. 此5度偏增餘隨分故. 遠離懈怠者障永

斷故. 普利衆生者等利他故. 從此第八明難

中              欄

勝地文三如前. 且初第一標入地相

經復次難勝地菩薩摩訶薩以四6無畏隨順

眞如淸淨平等無差別相斷隨小乘樂心涅

槃   解曰. 明入地者如金光明云. 五地菩薩

是相先現. 有妙寶女. 7寶實瓔珞周遍嚴身.

首冠名花以爲其飾. 菩薩悉見也. 難勝地者.

修行方便勝智自在能得難得名難勝地. 以

四無畏者. 此有二種. 一者佛果四無畏. 一一

切智無畏. 二漏盡無畏. 三障道無畏. 四出苦

道無畏. 如常分別. 二者菩薩四無畏. 一聞持

無畏. 二解脫無畏. 三處衆無畏. 四答難無畏.

如前已解. 若後四種希轉增進廣行利樂. 加

行引發入此地故. 若前四種由此地中能證

之智所斷之障. 知諸地中障道出道分同果

故名無畏也. 隨順眞如者8如十地論第八云.

隨順平等眞如法故. 准彼論者. 謂能證智隨

順平等證眞如理中品順忍也. 淸淨平等無

差別相者所證如也. 染淨平等體無差別. 非

如眼等有差別故. 斷隨小乘樂心涅槃者所

9斷障也. 謂前地中修菩提分雖得無漏. 由所

知障令善心等而有欣厭. 同小乘等厭背生

死欣心涅槃. 此有二種如金光明云. 一者欲

背生死無明. 卽是此中厭生死者. 二者希趣

涅槃無明. 卽是此中樂涅槃者. 此二無明障

於五地無差別道. 入五地時便永斷故. 從此

第三住地修行. 於中分三. 初明觀諸諦. 次明

習技藝. 後明出障道. 且初第一明觀諸諦

經集諸功德具觀諸諦此苦聖諦集滅道諦世

俗勝義觀無量諦  解曰. 集諸功德者積集

下              欄

無量行願功德也. 如十地論第七云. 修習菩

提心得大願力故. 不疲倦心慈悲不捨衆生

故. 得善根力修習功德智慧行故. 不捨衆生

力不休息諸行故. 正修行力起方便善巧故.

無厭足力照見上上地10故. 得他勝力正受如

來加護故. 自得勝力得念定慧故. 然此八中

總有四對. 初二二利後二自他廣明. 此地集

諸德也. 具觀11諸諦者標所觀也. 此苦等諦觀

無量者. 四諦二諦具攝眞俗境無量故. 能證

之智解無量故. 從此第二明習技藝文復分

二. 且初第一明習12技藝

經爲利衆生習諸13技藝文字□方[&FFFF]#詠戱[&FFFF]#

工巧[&FFFF]#術外道異論吉凶占相一無錯謬

解曰. 爲利衆生習諸*伎藝者標利他也. 技術

業藝有14無別故. 文字者書記故. 醫方者救療

故. [&FFFF]#詠者文辭故. 戱[&FFFF]#者歌樂故. 工巧者彫

鏤等故. [&FFFF]#術者隱顯等故. 外道異論者十六

異論故. 吉凶占相者. 占謂卜□相15謂侯貌.

或於16夢寐或於列宿皆善占相能知吉凶無

錯謬故. 從此第二明趣菩提

經但於衆生不爲損惱爲利益故咸悉開示漸

令安住無上菩提   解曰. 開此示彼. 餘文易

了. 從此第三明出障道

經知諸地中出道障道   解曰. 知諸地中者.

謂知諸地障道出道入住滿心皆悉了矣. 從

此第三結申滿地

經於八阿僧祇劫常修三昧開發諸行  解

曰. 於八阿僧祇劫者如前加也. 常修三昧者.

禪度偏增餘隨力分. 依定開發諸行願故. 從

經數: 一七○九

經名: 仁王護國般若波羅蜜多經疏卷下二

頁數: 五○六

上              欄

此第九明現前地文三如前. 且初第一標入

地相

經復次現前地菩薩摩訶薩得上順忍住三脫

門能盡三界集因集業[&FFFF]#現行相   解曰. 明

入地者如金光明云. 六地菩薩是相先現. 七

寶花池有四階道. 金砂遍布淸淨無穢. 八功

德水皆悉盈滿. □[&FFFF]#羅花·波頭摩花·1分頭

花·[&FFFF]#陀利花隨處莊嚴. 於花池所遊戱快樂

淸□無比. 菩薩悉見也. 現前地者. 行法相續

了了顯現無相思惟悉現前故. 得上順忍者.

明能證智. 上品忍也. 住三脫門者如十地論

第八云. 欲入第六地. 得一切法自性無相平等

故. 准彼卽顯證三脫門平等眞理也. 如唯識

論. 此地所證. 無染淨如本性. 無染非後淨故.

能盡三界等者所斷障也. 能盡卽是斷盡義

也. 言三界者明所依也. 集因者俱生煩惱及

識種也. 集業者福非福等諸業種也. 皆是集

2論分段因故. [&FFFF]#現行相者所知障也. 謂由前

地觀於四諦3二染二淨執有染淨[&FFFF]#相現行.

障於六地無染4淨道. 謂此無明有其二種. 如

金光明云. 一者觀行流轉無明. 卽是此中執

有5染者. 二者[&FFFF]#相現前無明. 卽是此中執有

淨者. 取淨相故相觀多行未能多時住無相

觀. 入此地6時彼二無明及集因集業俱永斷

故斷彼種現. 准前悉故從此第二住地修行.

於中分二. 且初第一明緣生觀

◎7經大悲增上觀諸生死無明闇覆業集識種

名色六處觸受愛取有生老死等皆由著我

解曰. 大悲增上觀諸生死者. 先起大悲利生

中              欄

增上. 觀諸世間受生死故. 如十地經云. 世間

受身生處差別皆以著我. 若離於我則無生

等. 無明闇覆者. 發業無明8速闇爲性. 覆眞

實理生死本故. 業習者. 業謂9非福福不動

行. 習謂10熏習也. 識種者總報識種於結生位

種生現故. 名色者. 初結生位非色四蘊總立

爲名. □邏藍等名之爲色. 合此二種爲名色

故. 六處者名色增長有11明等生六根處故. 觸

謂觸對. 根境識三和合12生故. 受謂領納. 因

觸生故. 然識等五約位以明. 此之五果種13種

唯無記. 隨業所生起必俱故. 愛謂潤惑. 14受

增名取. 業等六種增長名有. 有當果15故. 隨

於諸趣蘊起名生. 衰變名老. 滅壞名死. 言等

者等彼憂悲苦惱也. 亦顯緣起長劫輪□治

16道未生□無盡故. 皆由著我者. 菩薩觀彼

17長劫輪□由有我故生死不斷. 從此第二三

脫門觀

經無明業果非有非無一相18無相而不二故

解曰. 無明業果者. 無明愛取三是無明. 行有

兩支此二通業. 識等五支及生19老死七支是

果. 二20世皆不違經. 隨應悉故. 若以本末明

因果者. 十二支中無明愛取體是煩惱爲業

苦本. 三唯是因. 生老死支體是異熟業惑之

果. 二唯是果. 行有識等乃具二義. 生死之因

煩惱之果. 亦因亦果故. 瑜伽第十云. 三唯是

因二唯是果餘之七支通因果故. 若以等21起

明因果者. 前前爲因後後爲果. 十二支中無

明唯因. 老死唯果. 餘望前後亦因亦果故. 瑜

伽第十云. 初一唯因後一唯果餘通二故. 非

下              欄

有非無者空解脫門也. 觀前緣生我法非有

實性非無. 如十地論第八云. 如是觀察因緣

法已無我作者. 自性空離得空解脫門. 一相

無相者. 無相解脫門也. 彼論次云. 觀彼有支

自性滅故. 如是不見少法相故得無相解脫

門. 而不二22故者無願解脫門也. 彼論次云.

見因緣法無少法相可生願樂. 唯除大悲敎

化衆生得無願解脫門. 此卽顯示無願與悲

境不二故. 又非有故非無故一相無相故23知.

次卽空無願無相也. 而不二故24者. 以三脫門

觀緣生法境唯一相而不二故. 從此第三結

申滿地

經於九阿僧祇劫行百萬空無相無願三昧得

一切般若波羅蜜多無邊光照  解曰. 九阿

僧祇者如前加也. 行百萬等者如十地經. 於

三25三昧門一一各得百千萬三昧現前. 大同

此也. 得一切般若等者. 得謂證得又亦獲也.

慧度偏26增餘隨分27也. 無邊光照者. 28達空達

有皆無邊矣. 從此第十明遠行地文三如前.

且初第一標入地相

經復次遠行地菩薩摩訶薩修無生忍證法無

別斷諸業果細現行相  解曰. 明入地者如

金光明云. 七地菩薩是相先現. 於菩薩前有

諸衆生應墮地獄. 以菩薩力便得不墮. 無有

損傷亦無恐怖29也. 遠行地者. 無漏無間無相

思惟解脫三昧遠修行故. 修無生忍者. 五中

第四明能證智. 下品忍也. 證法無別者明所

證如. 謂此眞如雖多敎法種種安立而無異

故. 斷諸業果者明所斷也. 地前所感分段業

經數: 一七○九

經名: 仁王護國般若波羅蜜多經疏卷下二

頁數: 五○七

上              欄

果極至此地皆永斷故. 細現行相者所知障

也. 執有生滅細相現行能障此地妙無相道.

此有二種如金光明云. 一者微細諸相現行

無明. 卽是此中執有生者. 謂取流轉細生相

故二者作意欣樂無相無明. 卽是此中執有

滅者. 謂取還滅細滅相故. 由此二故純於無

相作意勤心. 未能空中起有勝行. 入此地時

彼等永斷故. 於無相不專懃心. 卽於空中起

有勝行. 冥眞俗境合本後智. 少用功力卽能

1超故. 從此第二住地修行. 於中分二. 且初

第一明滅定行

經住於滅定起殊勝行雖常寂滅廣化衆生

解曰. 住於滅定者所得定也. 十地第九云寂

滅定. 餘論皆名滅盡定也. 大般若云滅想受

定. 釋此名者. 令不□行□行染汚心心所滅

故名滅盡. 2命身安和故亦名定. 滅盡之定依

主得名. 出此體者. 依彼所滅不□行識二十

二法及□行識有覆心所滅十二法種子爲

體. 依大小乘假實異故. 明所依者. 此定加行

由3心息想作意爲先. 初修之時必依有頂遊

觀無漏爲加行入. 次第定中最居後故. 雖屬

有頂是無漏故. 此定微妙要證二空. 隨應後

定所引發故. 明得人者. 三乘無學及有學

聖已伏4或離無所有貪. 5准在人中此定初

起佛及弟子說力起故. 人中慧解極猛利故.

後上二界亦得現前. 如大般若三百五十云.

菩薩摩訶薩師子頻申三摩地者. 入初靜慮

次第往上乃至滅想受定. 6彼復下入初靜慮

名頻申定. 若菩薩摩訶薩集散三摩地者. 如

中              欄

超等至從一切7地心入滅想受8定. 於一切

地心出名集散故. 今此菩薩於滅盡定入出

自在起殊勝行故. 十地論第九引經云. 從第

六地能入滅定. 今9住此地於念念中能入寂

滅而不證滅. 畢竟成就不可思議. 身口意業

行實際行. 雖常寂滅廣化衆生者. 謂此菩薩

第六識全第七一分住彼定中. 雖常寂滅第

七智品起三業事廣化衆生故. 十地論10云. 行

實際行而不證滅. 不捨有情卽廣化故. 從此

第二明示現行

經示入聲聞常隨佛智11示同外道示作魔王

隨順世間而常出世  解曰. 示入聲聞者. 現

入小乘不同於彼但心自度. 廣利有情12隨佛

智故. 如十地經. 亦云示同□支佛達佛境界

故. 示同外道者著諸見也. 同衆13魔者樂生死

也. 隨順世間者. 世間凡夫染著[&FFFF]#倒. 菩薩示

現皆同彼等. 常修出世亦14命彼等皆得出世.

同類化矣. 從此第三結申滿地

經於十阿僧祇劫行百萬三昧善巧方便廣宣

法藏一切莊嚴皆得圓滿  解曰. 十阿僧祇

者如前加也. 行百萬三昧者如十地論云. 菩

薩住此第七地能入百千萬菩薩三昧門淨治

此地故. 善巧方便者此偏增故. 廣宣法藏者

利樂15地故. 一切莊嚴者. 悲智行願以自莊嚴

悉圓滿故. 從此第十一明不動地文三如前.

且初第一標入地相

經復次不動地菩薩摩訶薩住無生忍體無增

減斷諸功用  解曰. 明入地者如金光明云.

八地菩薩是相先現. 於身兩邊有師子王以

下              欄

爲[&FFFF]#護. 一切衆獸悉皆怖畏. 菩薩悉見也. 言

不動者. 無16相思惟修得自在. 諸煩惱行不能

動故. 住無生忍者明能證智. 中品忍也. 體無

增減者明所證也. 體謂證會或卽眞如是諸

法體性也. 謂此眞如離增減執不隨17染淨有

增減故. 斷諸功用者所斷障也. 言功用者加

行義也. 謂由功用令無相觀不任運起. 通前

辨者. 前之五地有相觀多無相觀少. 於第六

地有相觀少無相觀多. 第七地中純無相觀.

雖□相續而有加行. 由無相中有加行故. 未

能任運現18相及土. 如是加行障此地中無功

用道. 彼功用體有二19無明. 如金光明云. 一者

於無相觀功用無明. 謂無相中未得自在. 要

由功用方得起故. 二者執相自在無明. 謂執

相故令於相中不20得. 亦攝土相一分故. 云何

爲21相. 謂示現身相及淨土相皆名相故. 彼二

無明入此地時便永斷故. 22由彼永斷故23此

中得二自在. 此地以上純無漏道常任運起.

三界煩惱永不現行. 24第七識中細所知障猶

可現起. 生空智果不違彼故. 從此第25二住地

修行. 於中分二. 26初身心27不起後諸佛加持.

初中復二. 且初第一無身心相

經心心寂滅無身心相猶如虛空   解曰. 言

心心者前後之心或心心所也. 言寂滅者明

證理也. 無身心相者. 若身若心無所施作寂

不動故. 上句明心下句明相是二別故. 猶如

虛空者喩總明也. 如花嚴云. 離一切心意識

分別無所取著猶如虛空. 入一切法如虛空

性. 各別明故. 從此第二明不起心

經數: 一七○九

經名: 仁王護國般若波羅蜜多經疏卷下二

頁數: 五○八

上              欄

經此菩薩佛心菩提心涅槃心悉皆不起  解

曰. 明此菩薩佛大悲心趣菩提心心涅槃心

此等諸心尙皆不起. 肉復起於世間之心. 從

此第二諸佛加持. 於中分二. 且初第一諸佛

加持

經由本願故諸佛加持   解曰. 由本願故者.

由此菩薩本勝願也. 謂此地中入無相海身

心寂滅若無勝願永不起故. 諸佛加持者. 唯

有諸佛加護攝持卽能起心趣無上故. 如花

嚴三十八十地論第十俱明十方諸佛悉皆現

前與如來智. 申其七勸. 今依花嚴明七勸者.

一者應趣果德勸. 經云善哉善哉善男子此

忍第一順諸佛法. 然善男子我等所有十力

無畏十八不共諸佛之法汝今未得. 汝應爲

欲成就此法勤加精進. 勿復放捨. 於此忍門

勸進心故. 二者愍念衆生勸. 經云又善男子

汝雖得是寂滅解脫. 然諸凡夫未能證得. 種

種煩惱皆悉現前. 種種覺觀常相侵害. 汝當

愍念如是衆生. 勸令化故. 三者令憶本誓勸.

經云又善男子汝當憶念本所誓願. 普大饒

益一切衆生. 皆令得入不可思議智慧之門.

勸滿本願故. 四者訶同二乘勸. 經云又善男

子此諸法性若佛出世若不出世常住不異.

諸佛不以得此法故名爲如來. 一切二乘亦

能得此無分別法. 勸雙修故. 五者指事令成

勸. 經云又善男子汝觀我等身相無量智1慧

無量國土無量方便無量光明無量淸淨音聲

亦無有量. 汝今宜應成就此法. 勸修成故. 六

者勿生止足勸. 經云又善男子汝今適得此

中              欄

一法明. 所謂一切2法無生無分別. 善男子如

來法明無量入無量作無量轉乃至百千億那

由他3劫不可得知. 汝應修行成就此法. 勸遍

修故. 十地論解云. 無量入者法門差別故. 無

4量轉者依上上不斷差別故. 謂修前二後後

地中至究竟位皆不斷故. 七者悉應通達勸.

經云又善男子汝觀十方無量國土無量衆生

無量法種種差別. 悉應如實通達其事. 勸遍

知故. 說七勸已彼經結云. 若諸佛不與此菩

薩起智門者. 彼時卽入究竟涅槃. 棄捨一切

利衆生業. 卽是此中加持義故. 從此第二明

起化利

經能一念頃而起智業雙照平等以十力智遍

不可說大千世界隨諸衆生普皆利樂  解

曰. 能一念頃者. □誡勸已一刹那也. 而起智

業者利生業也. 雙照平等者. 眞俗雙照利5行

平6等. 以十力智者. 分同諸佛十力智也. 遍

不可說大千世界者. 卽前經云. 百萬微塵數

7佛刹也. 隨諸衆生者. 現隨類身當根利樂

也. 如花嚴云. 於一念頃所生智業. 從初發心

乃至七地所修諸行百分不及一. 乃至百千

億那由他分亦不及一. 譬如乘船欲入大海.

未至於海多用功力. 若至海已但隨風去. 不

假人力以至大海. 一日所行比於未至. 設經

百歲亦不能及. 菩薩摩訶薩亦復如是. 8積集

廣大善根資糧. 乘大乘船到菩薩行海. 於一

念頃以無功用智入一切智智境界. 本有功

用行經於無量百千億那由他劫所不能及.

從此第三結申滿地

下              欄

經於千阿僧祇劫滿足百萬大願心心趣入一

切種一切智智   解曰. 於千阿僧祇劫者越

前數也. 如前瑜伽三無數劫. 此地初入第三

劫故與前異故. 雖上下文數有多少. 三劫所

經時無異故. 滿足百萬大願者. 行願相資故

云滿足. 願度偏增餘隨分故. 心心趣入者無

間9修. 一切種一切智智者. 上俗下眞. 移下

智字置於種下. 結所趣故. 從此第十二明善

慧地文三如前. 且初第一標入地相

經復次善慧地菩薩摩訶薩住上無生忍滅心

心相證智自在斷無□障  解曰. 明入地者

如金光明云. 九地菩薩是相先現. 10轉輪聖王

無量億衆圍繞供養. 頂11上白蓋無量衆寶之

所莊嚴. 菩薩悉見也. 善慧地者. 說一切12法

種種差別皆得自在. 無患無累增長智慧自

在無□13故. 住上無生忍滅心相者. 明能證

智. 住上品忍. 念念寂滅無相爲相. 證智自在

者所證如也. 由證眞如智得自在. 謂若此地

證眞如已. 於無□解得自在故. 斷無14□障者

明所斷障. 此地菩薩得無□解. 由障障彼名

無□障. 此障無明有其二種. 如金光明云. 一

者於所說義及名句文此二無□未善巧無

明. 言所說者義無□也. 名句文者法無□也.

15此二各有無量差別名爲無量. 於此二種未

得善巧故. 二者於詞辨才不隨意無明16詞. 謂

無17□辨才無□由無明故不得隨意故. 二無

明障於此地. 四無□解不得自在. 入九地時

便永斷故. 從此第二住地修18行. 於中分二.

初明無□解後明利衆生. 初中19復二. 且初第

經數: 一七○九

經名: 仁王護國般若波羅蜜多經疏卷下二

頁數: 五○九

下              欄

一明護法藏

經具大神通修力無畏善能守護諸佛法藏

解曰. 具大神通者明已得也. 修力無畏者明

修習也. 善能守護諸佛法藏者. 四無□解爲

佛法藏. 善能持說卽爲守護. 或於四中得初

二種爲佛法1藏. 得後詞辨爲能守護. 如花嚴

云. 作大法師具法師行. 善能守護如來法藏.

以善巧智起四無□. 用菩薩言詞而演2說也.

准彼經意. 十二分敎爲佛法藏. 具二利行爲

能守護起3四無□利樂事故. 從此第二明無

□解

經得無□解法義詞辨演說正法無斷無盡

解曰. 4得無□解者. 至此地中獲無□智名爲

得也. 如攝大乘論無性釋5云. 四無□解通以

定慧及彼相應心心所法以爲自性. 法義詞

辨者. 法者知諸法自相也. 義者知諸法差別

相也. 詞者無錯謬說也. 辨者無斷盡說也. 如

十地論第十一云口業成就也. 四無□境界

者. 一法體. 二法境界體. 三正得與衆生. 四正

心與無量門. 初法體者. 遠離二邊生法所攝

如色□相如是等也. 法境界體者. 彼遠離二

邊生法所攝中如6實知境界. 菩薩如彼生法

所攝智境界中住. 如前色等. 何者是色謂眼

色等虛妄分別也. 正得與衆生者. 於彼如實

智境界中. 隨他所喜言說正知. 隨他言說正

知而與也. 正心與無量門者. 於彼隨他所喜

言說. 正知無量種種義語. 隨知而與. 彼論依

經廣解. 大精繁故略也. 演說正法無斷7盡者

辨無□也. 此有七種如前解矣. 從此第二明

中              欄

利衆生

經一刹那頃於不可說諸世界中隨諸衆生所

有問難一音解8釋普令歡喜  解曰. 隨諸衆

生者人天等趣. 所有問難者. 各隨言音種種

名義所申問難也. 一音解釋者. 能解者詞辨

二也. 所解者法義二也. 普令歡喜者. 隨其種

性利中鈍根. 普皆攝益令歡喜故. 如十地經

云. 此菩薩於一佛所. 以十阿僧祇百千陀羅

尼門聽受其法. 於餘無量無邊諸佛亦復如

是. 此菩薩於一念間. 若一大千界若二三四

十百千萬億世界若十億百億千萬億那由他

乃至不可說不可說大千世界滿中衆生. 於

一念間一時問難. 菩薩於一念間但以一音

皆令開解. 卽於一名句字中說一切名句字.

於一義中說一切義. 一方音聲中現一切音

聲. 於一法9義中皆應根宜演說無盡名無□

解. 從此第三結申滿地

經於萬阿僧祇劫能現百萬□河沙等諸佛神

力無盡法藏利益圓滿  解曰. 於萬阿僧祇

者. 所經時劫越前量故. 能現百萬等者. 能現

此等諸佛神力明神通也. 然此菩薩十度之

中力度偏增. 無盡法藏者四無□解廣利樂

故. 從此第十三明法雲地. 於中分三. 初標入

地相. 次住地修行. 後結申滿位. 且初第一標

入地相

經復次法雲地菩薩摩訶薩無量智慧思惟觀

察從發信心經百萬阿僧祇劫廣集無量助道

法增長無邊大福智證業自在斷非通障

解曰. 明入地者金光明云. 十地菩薩是相先

下              欄

現. 如來之身金色晃耀無量淨光悉皆圓滿.

有無量億梵王圍繞恭敬供養. 轉於無上微

妙法輪. 菩薩悉見也. 法雲地者. 法身如虛空

智慧如大雲. 皆能遍滿覆一切故. 法雲兩字

如智別故. 唯識論10云. 大法智雲含衆德水.

蔽如空[&FFFF]#重充滿法身故. 法雲俱智所遍如

也. 無量智慧思惟觀察者. 此卽加行遍觀察

也. 從發信心者擧最初也. 11經百萬阿僧祇

*劫者. 至九地滿所經時也. 廣集無量助道法

者. 12助已修習一切行願助道之法也. 增長無

邊大福智者. 明已增長廣大福智. 如是觀察

引能證智證寂滅忍入此地13也. 證14業自在

者明所證也. 證者能證也. 業自在者所證如

也謂此15地中證此眞如. 普於一切神通作業

總持定門皆自在故. 雖十地中眞如無別. 隨

能證行假立名故. 斷神通障者所斷障也. 神

通障者就勝立名. 通障此地令於諸法不得

自在. 亦障此地大法智雲及所含藏所起事

業. 此有二種如金光明云. 一者於大神通未

得自在變現無明. 卽是此中障所起事業者.

此中應云於大神通變現未得自在無明. 文

則順故. 二者微細□密未能悟解事業無明.

卽是此中障大法智雲及16所含藏者. 由二無

明障神通等. 入此地時便永斷故. 從此第二

住地修行. 於中分三. 且初第一明利他行

經於一念頃能遍十方百17萬億阿僧祇世界

微塵數國土悉知一切衆生心行上中下根爲

說三乘普令修習波羅蜜多   解曰. 於一念

頃等者. 明能化時所遍國土所化有情當根

經數: 一七○九

經名: 仁王護國般若波羅蜜多經疏卷下二

頁數: 五一○

上              欄

攝益. 隨一味法各修習故. 從此第二明修轉

依

經入佛行處力無所畏隨順如來寂滅轉依

解曰. 入佛行處力無所畏者. 入謂證也或趣

入也. 證眞利樂佛行處也. 力無畏等不共功

德皆趣入故. 隨順如來寂滅轉依者. 修習果

位所轉依也. 轉謂轉易依謂所依. 易劣得勝

轉依義故. 然彼位別. 如唯識論略有六種. 一

損力益能轉. 在三賢位由習勝解及□愧故.

損本識中染種勢力. 益本識內淨種功能. 漸

伏現行名爲轉也. 二通達轉. 謂在初地由見

道力通達眞如. 斷分別生二障[&FFFF]#重. 證得一

分眞實轉依. 三修習轉. 1謂通十地由數修習

十地行故. 漸斷俱生二障[&FFFF]#重. 漸次證得眞

實轉依. 四果圓滿轉. 謂究竟位由三大劫阿

僧企耶修集無邊難行勝行. 金剛2喩定現在

前時. 永斷本3來一切[&FFFF]#重. 頓證佛果圓滿轉

依. 窮盡未來利樂無盡. 五下劣轉. 謂二乘位

專心自利. 厭苦欣寂無勝堪能名下劣轉. 六

廣大轉. 謂大乘位爲利他故趣大菩提. 生死

涅槃俱無欣4厭. 有勝堪能名廣大轉. 今第三

位已超前二第五下劣. 習種已超趣第四六.

是所隨順5轉依義別略有四種. 一能轉道二

所轉依三所轉捨四所轉得. 如彼第十廣分

別故. 從此第三明伏滅6頓漸. 於中分二. 初

明伏滅殊後明見頓漸. 初中7復三. 且初第一

總標伏位

經善男子從初習忍至金剛定皆名爲伏一切

煩惱  解曰. 從初習忍者擧其最初. 至金剛

中              欄

定者擧其最後. 標陳初後明其伏也. 所言伏

者如餘文中. 世道名伏伏煩惱現. 聖道名斷

斷煩惱種. 此地伏者合前二道俱名爲伏. 於

伏忍位以世道伏. 金剛定前以聖道伏. 所謂

二障[&FFFF]#品雖無. 8彼微細者種由未斷故說爲

伏. 如起信論斷轉識前枝末無明亦合名斷.

望本不覺故名伏也. 如本記云. 從初十信至

金剛定. 未斷阿賴耶識. 一刹那在故說爲伏

一切煩惱. 從此第二別明斷滅

經無相信忍照勝義諦滅諸煩惱生解脫智

解曰. 無相信忍者. 謂入初地眞見道也. 智證

眞如故云無相. 初信忍也照勝義諦者謂證

如也. 滅諸煩惱者. 分別二障故名爲諸. 體俱

無明通名煩惱. 見道初斷故名爲滅. 前望俱

生故總名伏. 此據分別當體滅也. 生解脫智

者. 謂法空觀生妙觀察平等智品名解脫智.

又卽起信論中法身菩薩始覺位也. 從此第

三明究竟滅

經漸漸伏滅以生滅心得無生滅此心若滅卽

無明滅  解曰. 此有二義. 有說. 漸漸伏滅者.

依唯識第十. 修所斷中煩惱卽伏. 所知卽滅.

於十地中地地皆9示故言漸漸. 且煩惱障所

有現起. 地前漸伏. 初地已上皆能伏盡. 隨

於諸地智障相應. 如初地貪二地嗔等. 地地

伏故. 此障種子至金剛定一切頓斷. 若所知

障所有現起. 地前漸伏. 乃至十地方永斷盡.

八地已上六識俱者不復現行. 無漏觀心及

果相續能違彼故. 第七俱者猶可現行. 法空

智果起位方伏. 前五轉識設未轉依. 無漏伏

下              欄

10故障不現起此障種子於十地中漸次斷滅.

至金剛定方永斷盡. 二障伏滅有此異故. 以

生滅心者能證智也. 得無生滅者所證如也.

此心若滅卽無明滅者. 此集起心卽第八識

無明習氣□依此心心無漏位有漏識滅. 彼

無明種皆已滅故. 有說. 漸漸伏滅者. 依起信

論. 從末向本. 如凡夫人. 覺知前念起惡業故.

能止後念令其不起. 雖復名覺卽是不覺. 二

乘觀智初發意菩薩. 相似覺位覺於念異念

無異相捨[&FFFF]#分別名漸漸伏. 初地已上法身

菩薩. 隨分11覺於念住. 念無住相名漸漸滅.

通說名爲漸漸伏12滅. 以生滅心得無生滅者.

以隨分覺生滅之心修證不已. 得至究竟無

生滅故. 此心若滅卽無明滅者. 如菩薩地盡.

等覺位中金剛喩定現在前時. 滿足方便卽

方便道. 一念相應卽無間道. 覺心初相. 卽業

相心因本無明業相動念業相心滅卽無明

滅. 前唯約聖後亦通賢. 互有廣略不相違故.

從此第二明見頓漸

經金剛定前所有知見皆不名見唯佛頓解具

一切智所有知見而得名見  解曰. 金剛定

前者等覺已前也. 所有知見者. 證眞達俗慧

知見也. 皆不名見者. 智品未具覺解未圓故

不名13見. 唯佛頓解具一切智所有知見而得

名見者. 具四智品覺解圓極故名見也. 佛智

漸圓云何名頓. 14汎論漸頓有其四種. 一者敎

漸頓. 方便說三直談十故. 二者理漸頓. 漸次

悟入照實性故. 三者行漸頓. 二乘□心直往

性故. 四者果漸頓. 前二智品漸次而圓. 圓鏡